62021CJ0125_INF
Решение на Съда (осми състав) от 24 март 2022 г. —Комисия/Ирландия (Транспониране на Рамково решение 2008/909)
(Дело C‑125/21) (
1
)
„Иск за установяване на неизпълнение на задължения — Съдебно сътрудничество по наказателноправни въпроси — Взаимно признаване на съдебни решения по наказателни дела, с които се налагат наказания лишаване от свобода или мерки, включващи лишаване от свобода, за целите на тяхното изпълнение в Европейския съюз — Рамково решение 2008/909/ПВР — Неприемане на необходимите мерки за съобразяване с Рамковото решение — Несъобщаване на Европейската комисия“
1.
Иск за установяване на неизпълнение на задължения — Преценка на основателността от Съда — Положение, което следва да бъде взето предвид — Положение към момента на изтичане на срока, определен в мотивираното становище
(член 258 ДФЕС)
(вж. т. 17)
2.
Иск за установяване на неизпълнение на задължения — Неспазване на задълженията, произтичащи от рамково решение — Задължение за съобщаване на мерките за транспониране — Обхват
(член 258 ДФЕС)
(вж. т. 20)
3.
Актове на институциите — Рамкови решения — Изпълнение от държавите членки — Рамково решение, чиято цел е да създаде права за частноправните субекти — Изисквания за яснота и правна сигурност — Национални разпоредби, които не съдържат препращане към това рамково решение и не уреждат многобройни технически аспекти, обхванати от него — Недопустимост
(Рамково решение 2008/909 на Съвета)
(вж. т. 21 и 22)
Диспозитив
1)
Като не е приела в предвидения срок законовите, подзаконовите и административните разпоредби, необходими за съобразяване с Рамково решение 2008/909/ПВР на Съвета от 27 ноември 2008 година за прилагане на принципа за взаимно признаване към съдебни решения по наказателни дела, с които се налагат наказания лишаване от свобода или мерки, включващи лишаване от свобода, за целите на тяхното изпълнение в Европейския съюз, и като не е съобщила на Европейската комисия текста на тези разпоредби, Ирландия не е изпълнила задълженията си по член 29, параграфи 1 и 2 от това рамково решение.
2)
Осъжда Ирландия да заплати съдебните разноски.
(
1
)	ОВ C 148, 26.4.2021 г.